Batman

Batman (wiwitanipun dipunsebat the Bat-Man) punika satunggaling tokoh fiksi pahlawan super utawi superhero ingkang dipuncipta déning seniman Bob Kane lan panyerat Bill Finger ingkang dipunterbitaken déning DC Comics. Tokoh Batman punika kapisan medal wonten ing Detective Comics #27 (Mèi 1939). Ugi kawéntar kanthi nama jejuluk kados ta the Caped Crusader, the Dark Knight, the World's Greatest Detective, utawi kanthi singkat the Bat wonten ing kisah aslinipun lan kathah sanget. Identitas Batman inggih punika Bruce Wayne satunggaling pengusaha ingkang sugih. Nama Bruce Wayne piyambak dipunpendhet saking nama tokoh historis inggih punika Robert the Bruce lan Mad Anthony Wayne , (id) Batman Pelajaran Berharga Colorado (dipun-akses tanggal 05 Januari 2013).http://www.comicsbulletin.com/bobro/102552572329705.htm.

 Superhero Batman 
Batman punika superhero ingkang boten gadhah kakuwatan mirunggan kados Spiderman ingkang saged ngginakaken jaring kemangga, Superman ingkang saged mabur lan medalaken sinar laser saking mripatipun  , (id) Batman (dipun-akses tanggal 05 Januari 2013)..

Cariyos Batman punika manéka versi. Sarjana William Uricchio lan Roberta E. Pearson nyerat ing wiwitan taun 90-an. "boten kados tokoh-tokoh fiksional sanèsipun, Batman boten gadhah cathetan ing periode tartamtu nanging wonten ing teks tetep ing wekdal ingkang sami medal langkung saking 5 dekade". Cariyosipun asring musat ing kaanan kisah wiwitan Batman. Minangka lare alit, Bruce Wayne ajrih lan trauma ningali tuyang sepuhipun (Doctor Thomas Wayne lan garwanipun Martha) dipunpateni déning perampok. Punika ingkang ndadosaken Bruce Wayne gadhah kekajengan mbasmi kejahatan ing kutha Gotham dados Batman Sesarengan kaliyan kancanipun, Robin . Ing taun salajengipun, 26 Juni dados tanggal madegipun sosok Batman (Batman Confidental#14). Tanggal kasebat tanggal nalika kadadosan prastawa rajapejah punika lan saben taun Batman mesthi dugi ing papan kadadosan punika.

Dipunbiyantu déning Alfred Pennyworth, Bruce Wayne yasa kakuwatan superhéro kanthi manfaataken polo, intelegensi, lan ketrampilan minangka detektif, kasugihan, ngèlmu pangetahuan, teknologi, ketangkasan fisik, lan intuisi minangka makluk ingkang dipuntindas . Wonten superhero ugi mesti wonten mungsuhipun. Ingkang dados mungsuhipun Batman inggih punika Catwoman, the Penguin, the Riddler, Scarecrow, Mister Freeze, Poison Ivy, Ra's Al Ghul, Joker, lan Bane.

 Cathetan suku 

Kategori:Fiksi
Kategori:Superhero